12:15 Ռուսաստանի Դաշնությունում նախագահական ընտրություններ են: Մոսկվայում ընտրատեղամասերը բացվել են ժամը 08-ին, որոշ շրջաններում ընտրությունները մեկնարկել են գիշերը 23:00-ից սկսած՝ Մոսկվայի ժամանակով: Ընդհանուր առմամբ, ավելի քան 97 հազար ընտրական տեղամասեր են բացվել Ռուսաստանի տարածքում ու նրա սահմաններից դուրս, փոխանցում է ՌԴ ԿԸՀ-ն: Երկրի սահմաններից դուրս ՌԴ քաղաքացիները կկարողանան քվեարկել 145 երկրների 401 ընտրական տեղամասերում: ՌԴ նախագահի ընտրություններին մասնակցում է 8 թեկնածու՝ ինքնաառաջադրված գործող նախագահ Վլադիմիր Պուտինը, Ռուսական Համաժողովրդական միությունից Սերգեյ Բաբուրինը, Ռուսաստանի Դաշնության Կոմունիստական կուսակցությունից Պավել Գրուդինինը, «Քաղաքացիական նախաձեռնություն» կուսակցությունից Քսենյա Սոբչակը, Ռուսաստանի լիբերալ-դեմոկրատական կուսակցության ղեկավար Վլադիմիր Ժիրինովսկին, «Ռուսաստանի կոմունիստները» կուսակցությունից Մաքսիմ Սուրայկինը, «Աճի կուսակցությունից» Բորիս Տիտովը, «Յաբլոկո» կուսակցությունից Գրիգորի Յավլինսկին: Ռուսաստանի նախագահն ընտրվում է 6 տարի ժամկետով: Արդեն քվեարկել է նաեւ ՌԴ գործող նախագահ Վլադիմիր Պուտինը, նա քվեարկության է մասնակցել 2151-րդ ընտրատեղամասում, որը տեղակայված է Ռուսաստանի գիտությունների ազգային ակադեմիայում։ Այս ընտրություններում կանխատեսվում է սովորականից 7 միլիոնով ավել քաղաքացիների մասնակցություն